جل شکتی وزارت
دریاؤں کے تحفظ پر توجہ
نئی دہلی،29؍ جولائی : ملک میں دو طرح کے دریا ہوتے ہیں، جیسے پیرینئل اور غیر پیرینئل دریا۔ پیرینئل وہ دریا ہوتے ہیں، جن میں سال بھر پانی موجود رہتا ہے۔ غیر پیرینئل دریاؤں میں بارش میں پانی ہوتا ہے، جن میں صرف مانسون کے دوران پانی کا ہوتا ہے۔ ملک کے دریاؤں میں آلودگی خاص طور پر شہروں ؍ قصبوں سے آلودہ اور جزوی طور پر آلودہ پانی اور صنعتوں سے بہنے والے گندے پانی کے آبی ذخائر میں ملنے، گندی نالیوں ؍ گندے پانی کو صاف کرنے کے پلانٹس کے آپریشن اور رکھ رکھاؤ میں مسائل ، آمیزش کی کمی اور آلودگی کے دیگر نان پوائنٹ ذرائع کی وجہ سے ہو تی ہے۔ تیزی سے شہر کاری اور صنعت کاری کی وجہ سے اس مسئلے میں مزید اضافہ ہوا ہے۔
دریاؤں کی صفائی ؍ احیاء ایک جاری عمل ہے۔ یہ ریاستوں ؍ مرکز کے زیر انتظام علاقوں اور مقامی بلدیاتی اداروں کی ذمہ داری ہے کہ وہ نالیوں کے گندے پانی اور صنعتوں سے نکلنے والے پانی کی مقررہ ضابطوں کے تحت صفائی کو یقینی بنائیں، اس کے بعد ہی اس پانی کو ندیوں اور دیگر آبی ذخائر، ساحلی پانی اور زمین میں جانے دیں، تاکہ ان میں آلودگی کو کنٹرول کیا جاسکے۔ ندیوں کے تحفظ کے لئے اس وزارت نے ریاستوں ؍ مرکز کے زیر انتظام علاقوں کی کوششوں میں اضافہ کیا ہے اور ملک میں ندیوں کے نشان زد علاقوں میں آلودگی کو کم کرنے کے لئے مالی اور تکنیکی امداد فراہم کی ہے۔ یہ کام گنگا کے طاس میں ندیوں کے لئے سینٹرل سیکٹر کی اسکیم نمامی گنگے ، اور دیگر ندیوں کے لئے نیشنل ریور کنزرویشن پلان  کی مرکز کی حمایت یافتہ اسکیم کے تحت کیا گیا ہے۔ مزید برآں مہا تما گاندھی قومی دہی روز گار گارنٹی اسکیم  کے تحت چھوٹی ندیوں کے مؤثر احیاء کے لئے ترجیح دی گئی ہے۔
این آر سی پی کے تحت غور کرنے کے لئے آلودہ ندیوں کے کنارے آباد قصبوں میں آلودگی میں کمی کے کام کے لئے وقتا فوقتا ریاستوں اور مرکز کے زیر انتظام علاقوں سے تجاویز موصول ہوتی ہیں اور ان کی ترجیحات ، این آر سی پی کے رہنما اصولوں کے ساتھ ہم آہنگی ، منصوبے کے فنڈ کی دستیابی وغیرہ کی بنیاد پر منظوری دی جاتی ہے۔
ملک میں این آر سی پی کے تحت16 ریاستوں کے 77 قصبوں میں 34 ندیوں کے آلودگی والے علاقوں کا احاطہ کیا گیا ہے۔ اس کے لئے 5965.90 کروڑ روپے کے پروجیکٹ کی منظوری دی گئی، جس میں 2522.03 ایم ایل ڈی کی صلاحیت کا ایک گندے پانی کو صاف کرنے کا پلانٹ شامل ہے۔ نمامی گنگے پروگرام کے تحت 4948 ایم ایل ڈی کے گندے پانی کی صفائی اور 5213 کلو میٹر کے سیور نیٹ ورک کے لئے 158 پروجیکٹوں سمیت 346 پروجیکٹوں کے لئے 30235 کروڑ روپے منظور کئے گئے۔
اس کے علاوہ ، اٹل مشن فور ریجووینیشن اینڈ اربن ٹرانسفارمیشن  اور ہاؤسنگ اور شہری امور کی وزارت کے اسمارٹ سٹیز مشن جیسے پروگراموں کے تحت سیوریج انفرا سٹرکچر قائم کیا گیا ہے۔
ماحولیات سے متعلق  قانون – 1986اور واٹر  سے متعلق قانون – 1974 کے ضابطوں کے مطابق صنعتی اکائیوں کو گندے پانی کو صاف کرنے کے لئے پلانٹس  لگانے ہوں گے اور اس پانی کو ندیوں اور آبی ذخائر میں چھوڑنے سے پہلے ماحولیات سے متعلق مقررہ معیار پر عمل کرنے کے لئے گندے پانی کو صاف کرنا ہوگا۔ اسی کے مطابق سینٹرل پولوشن کنٹرول بورڈ ، ریاستی پولوشن کنٹرول بورڈ  اور پولوشن کنٹرول کمیٹیز  گندے پانی کی نکاسی کے معیار کے مطابق صنعتوں کی نگرانی کرتی ہیں اور ان قوانین کے ضابطوں کے تحت عمل نہ کرنے پر کارروائی کرتی ہیں۔
اس کے علاوہ ملک میں ندیوں کے آلودگی والے علاقوں کے احیاء سے متعلق اوریجنل ایپلی کیشن نمبر 673/2018 میں نیشنل گرین ٹریبونل  کے احکامات پر عمل در آمد کے لئے ریاستوں اور مرکز کے زیر انتظام علاقوں کو سی پی سی بی کے ذریعے شناخت کئے گئے اپنے دائرہ اختیار والے آلودہ علاقوں کی بحالی کے لئے منظور کئے گئے کارروائی کے منصوبوں کو نافذ کرنا ہو گا اور مقررہ وقت کے اندر 2018 کی اپنی رپورٹ میں شائع کرنا ہوگا۔ این جی ٹی کے آرڈر کے مطابق ریاستوں ؍ مرکز کے زیر انتظام علاقوں اور مرکزی سطح پر بھی کارروائی کے منصوبوں کے نفاذ کا مسلسل جائزہ لیا جاتا ہے۔
یہ معلومات آج لوک سبھا میں جل شکتی اور ڈبہ بند خوراک کی صنعتوں کے وزیر مملکت جناب پرہلاد سنگھ پٹیل نے ایک تحریری جواب میں دیں۔
۔۔۔۔۔۔۔۔۔۔۔۔۔۔۔۔۔۔

U-7219
(Visitor Counter : 375